Oasis

Oasis a oa ur strollad rock alternativel saoz savet e Manchester (Rouantelezh-Unanet) e 1991. Unan eus ar strolladoù rock brudetañ eo bet e dibenn ar bloavezhioù 1990. Oberiant eo bet betek e zisrann e 2009. Adsavet eo bet e 2025 evit un droiad raktreset eus miz Gouere betek miz Du Here’s Oasis’ setlist from the first night of their Live ’25 reunion tour in Cardiff, NME, 04/07/2025 (lennet d'an 03/08/2025).

 Istor 
kleiz|thumb|Liam (a-gleiz) ha Noel (a-zehou) Gallagher e 2005
E 1991 e voe savet e Manchester ur strollad rock anvet The Rain gant Liam Gallagher (mouezh), Paul « Bonehead » Arthurs (gitar), Paul «Guigsy» McGuigan (gitar-boud) ha Tony McCarroll (taboulinoù). Buan a-walc'h e kinnigas Noel, breur Liam, mont er strollad, evel gitarour, sonaozer hag eil kaner. Hennezh en doa skrivet e-unan un nebeud kanaouennoù. Dibab a rejont adenvel ar strollad Oasis. E 1993 e sinjont ur gevrat gant al label Creation Records e 1993 ha kregiñ a rejont da enrollañ o albom kentañ, Definitely Maybe, a voe embannet e 1994. Berzh a reas kanaouennoù evel Supersonic, Live Forever pe Cigarettes and Alcohol. 150.000 skouerenn anezhañ a voe gwerzhet en tri devezh kentañ. Tony McCaroll a voe skarzhet eus ar strollad un tamm goude enrolladenn an albom. Alan White a gemeras e blas. Ur wagenn anvet Britpop, enni strolladoù evel Oasis, Blur pe Ocean Colour Scene, a aloubas gwagennoù radioioù Europa RAJON Florence, Oasis, Prélude et Fugue, dastumadeg Music Book, 1997, 127 p..
E 1995 e embannjont o eil albom, (What's The Story) Morning Glory ?, a zo gwelet gant lod evel oberenn wellañ ar strollad, ennañ kanaouennoù deuet da vezañ pezhioù klasel ar rock evel Wonderwall pe Don't Look Back In Anger. E barr e vrud e oa ar strollad pa embannas e drede albom, Be Here Now, e 1997.

E 1999 ez eas McGuigan hag Arthurs kuit eus ar strollad, da vare enrolladennoù an albom Standing on the Shoulders of Giants, embannet e 2000. Kemeret e voe o flas gant Gem Archer (gitar) hag Andy Bell (gitar-boud) Oasis signs new bass guitarist (diellet), The Guardian, 13/11/1999. Un albom live, Familiar to millions, a voe enrollet e miz Gouere 2000. Diskennet e oa gwagenn ar Britpop, ha ne rae ket kement a verzh ar strollad evit er bloavezhioù 1990. Heathen Chemistry (2002) a voe gwelet evel un albom izel e galite. Alan White a guitaas ar strollad e 2004, ha kemeret e voe e blas ouzh an taboulinoù gant Zak Starkey, mab ar Beatle Ringo Starr. Muioc'h a verzh a reas Don't believe the truth (2005).

Er festival Rock en Seine e 2009 e savas jeu etre an daou vreur Gallagher. Disrannet e voe ar strollad Rock en Seine: Oasis annule et se sépare, Libération, 29/08/2009 (lennet d'ar 27/08/2024). E miz Eost 2024 he deus embannet ar strollad e oa o vont da adseniñ asambles e 2025 Le groupe de rock britannique Oasis se reforme pour une tournée à l'été 2025, quinze ans après le clash entre les frères Liam et Noel Gallagher, France Info, 27/08/2024 (lennet d'ar 27/08/2024). D'ar 4 a viz Gouere er bloaz-se, e Kerdiz, eo krog ar strollad gant un droiad anvet Oasis Live '25 Tour, hag a zo sanset tremen en un daouzek vro bennak er bed a-bezh.

 Diskografiezh 

 Albomoù 
 Definitely Maybe (1994)
 (What's The Story) Morning Glory ? (1995)
 Be Here Now (1997)
 The Masterplan, dastumad tuoù B o singles kentañ (1998)
 Standing on the Shoulders of Giants (2000)
 Familiar to milions (2000, albom doubl enrollet da vare sonadeg ar 21 a viz Gouere 2000 e stad Wembley)
 Heathen Chemistry (2002)
 Don't believe the truth (2005)

 Daveennoù 

Rummad:Strolladoù sonerezh Bro-Saoz
Rummad:Strolladoù sonerezh rock